21.4.2022
EL
Επίσημη Εφημερίδα της Ευρωπαϊκής Ένωσης
C 167 A/9
ΠΑΡΑΡΤΗΜΑ I ΤΥΠΙΚΑ ΚΑΘΗΚΟΝΤΑ
Κοινά καθήκοντα για όλα τα θεσμικά όργανα Οι βοηθοί γλωσσικού κλάδου θα κληθούν να ασκούν, σε πολυγλωσσικό περιβάλλον, ποικιλία καθηκόντων τα οποία μπορεί να περιλαμβάνουν τα εξής: 1. παροχή βοήθειας σε γλωσσομαθείς υπαλλήλους, μεταφραστές/-ριες και/ή γλωσσομαθείς νομικούς σε εργασίες μετάφρασης, αναθεώρησης και οριστικοποίησης, μεταξύ άλλων για ιδιαίτερα σημαντικές/ευαίσθητες μεταφράσεις: προετοιμασία εγγράφων στη γλώσσα της ομάδας, διεξαγωγή ορολογικής έρευνας, προεπεξεργασία και μεταεπεξεργασία κειμένων για την ευθυγράμμισή τους με τα τυπικά, τεχνικά και μορφοτυπικά πρότυπα ποιότητας· 2. εκτέλεση των καθηκόντων τους με τη χρήση μεταφραστικών εργαλείων, λογισμικού επεξεργασίας κειμένου, εργαλείων μετάφρασης με τη βοήθεια υπολογιστή (CAT), εφαρμογών γραφείου και άλλων διαθέσιμων εργαλείων ΤΠ· 3.
υποστήριξη γλωσσομαθών υπαλλήλων, μεταφραστών και/ή γλωσσομαθών νομικών στη χρήση εργαλείων ΤΠ· 4.
υποστήριξη της πρακτικής και της ενδοϋπηρεσιακής κατάρτισης, ενσωμάτωση νέων συναδέλφων, συμβολή στην ανάπτυξη και την δοκιμή εργαλείων ΤΠ· 5.
διασφάλιση της διαχείρισης εγγράφων: διαχείριση αιτημάτων μέσω τηλεφώνου ή ηλεκτρονικού ταχυδρομείου, διαχείριση και επεξεργασία αιτημάτων μετάφρασης, παρακολούθηση και αρχειοθέτηση εγγράφων και αλληλογραφίας, διαβίβαση πληροφοριών και τεκμηρίωσης σε εξωτερικούς μεταφραστές, επαφές με εσωτερικούς και εξωτερικούς πελάτες· 6.
διαχείριση γλωσσικών πληροφοριών και τεκμηρίωσης: αναζήτηση νομικών και άλλων εγγράφων αναφοράς, τίτλων, κειμένων και/ή υποδειγμάτων σε βάσεις δεδομένων· τηλεφόρτωση εγγράφων σε βάσεις δεδομένων, εξυπηρετητές και ιστότοπους· διαχείριση γλωσσικών πόρων και πηγών τεκμηρίωσης, τροφοδότησή τους και επικαιροποίηση των μεταφραστικών μνημών· διαχείριση αλληλογραφίας με εθνικούς εμπειρογνώμονες, επαφές με βιβλιοθήκες και εξωτερικούς εταίρους· αναζήτηση, συγκέντρωση και διάδοση πληροφοριών· 7.
επικαιροποίηση θεματικών μεταφραστικών μνημών σε συνεργασία με μεταφραστές ή γλωσσομαθείς νομικούς: διαχείριση προτάσεων στο EURAMIS (κεντρική μεταφραστική μνήμη), διόρθωση μη επεξεργασμένων αντιστοιχίσεων κ.λπ.
Πρόσθετα καθήκοντα στο Συμβούλιο της ΕΕ Στο Συμβούλιο, τα καθήκοντα των βοηθών γλωσσικού κλάδου μπορεί επίσης να περιλαμβάνουν τα εξής: 1. αναθεώρηση κειμένων στη γλώσσα 1 μέσω σύγκρισης του περιεχομένου τους με τα πρωτότυπα που έχουν συνταχθεί σε άλλη γλώσσα την οποία γνωρίζει ο/η βοηθός ή παροχή βοήθειας σε τέτοιες εργασίες, κατά περίπτωση· 2. παροχή υποστήριξης στην/στον πρόεδρο της ομάδας «Γλωσσομαθείς νομικοί» του Συμβουλίου όσον αφορά την ενοποίηση των παρατηρήσεων των κρατών μελών της ΕΕ και τήρηση σημειώσεων κατά τη συνεδρίαση της ομάδας· 3. παροχή οργανωτικής και τεχνικής σχετικής με το περιεχόμενο βοήθειας στους/στις γλωσσομαθείς νομικούς με την προετοιμασία και τη διενέργεια εκ των προτέρων αναθεώρησης των νομοθετικών πράξεων στη γλώσσα της ομάδας σύμφωνα με το πρότυπο που έχει καταρτιστεί στη γλώσσα διαπραγμάτευσης από τον/τη γλωσσομαθή νομικό που είναι αρμόδιος/-α για το έγγραφο.
Τέλος του ΠΑΡΑΡΤΗΜΑΤΟΣ I, κάντε κλικ εδώ για να επιστρέψετε στο κυρίως κείμενο